kardosdrur/scandi-wiki huggingface dataset:
Renée Fleming

Renée Fleming (født 14. februar 1959) er en amerikansk sopran, der synger både opera og jazz. Hun er anerkendt som en af de førende lyriske sopraner i verden. Hendes stemme og personlighed på scenen er eftertragtet af de fleste store operahuse og koncertsale over hele verden.

Operasangere fra USA
Kvalifikation til EM i håndbold 2016 (kvinder)

Kvalifikationen til EM i håndbold 2016 er en række kampe, der spilles for at finde de femten landshold, der foruden værtsnationen , skal deltage i EM-slutrunden for kvinder i 2016. De forsvarende mestre () deltager også i denne kvalifikationsturnering. 

Kvalifikationsturneringen afvikles over to faser. I første fase deltager seks hold, der er fordelt i to puljer med tre hold i hver. Et hold i hver pulje er værter for alle kampene i den pågældende pulje. De to puljevindere kvalificerer sig til anden fase. I anden fase indtræder de resterende 26 hold. De 28 hold fordeles i syv grupper med fire hold i hver. I anden fase møder man hver modstander én gang på udebane og én gang på hjemmebane. To hold fra hver pulje kvalificerer sig til slutrunden sammen med én treer.

Første fase 
Kampene i første fase blev spillet 12. - 14. juni 2015.

Gruppe A

Gruppe B

Anden fase 
Kampene i anden fase afvikles som ude- og hjemmekampe. De to første runder afvikles fra 7. til 11. oktober 2015. Tredje og fjerde runde afvikles fra 9. til 13. marts 2016 og femte og sjette runde fra 1. til 5. juni 2016. To hold fra hver pulje kvalificerer sig til slutrunden. Det samme gør én treer.

Seedning

Gruppe 1

Gruppe 2

Gruppe 3

Gruppe 4

Gruppe 5

Gruppe 6

Gruppe 7

Rangering af tredjeplacerede hold 
Én treer kvalificerer sig til slutrunden.

Referencer 

2016
Håndbold i 2015
Håndbold i 2016
6. symfoni (Beethoven)

6. symfoni i F-dur (opus 68) - også kendt som Pastoralesymfonien - er en symfoni skrevet af Ludwig van Beethoven.

Symfonien blev uropført ved en fire timer lang koncert (sammen med bl.a. 5. symfoni) på Theater an der Wien i Wien den 22. december 1808 med titlen "Erindringer om landlivet" (forsynet med Beethovens tilføjelse "...mere udtryk for følelse end maleri").

Symfonien har fem satser hver med en titel (nedenfor angives de enkelte satsers længde på en CD-optagelse med symfoniorkestret Concertgebouworkest fra Amsterdam (fra serien Classical Gallery). Hele symfonien varer ca. 45 minutter.
 Erwachen heiterer Empfindungen bei der Ankunft auf dem Lande, (Behagelige følelsers opvågnen ved ankomsten til landet) - Allegro ma non troppo - (10:28 min.)
 Szene am Bach, (Scene ved bækken) - Andante molto mosso - (13:23 min.)
 Lustiges Zusammensein der Landleute, (Bøndernes muntre samvær) - Allegro - (5:12 min.)
 Gewitter, Sturm, (Uvejr, storm) - Allegro - (3:49 min.)
 "Hirtengesang" Frohe und dankbare Gefühle nach dem Sturm, (Hyrdesang. Glade og taknemmelige følelser efter stormen) - Allegretto - (10:35 min.)

Beethoven lod sig inspirere af sine følelser til naturen og livet på landet. Symfonien indledes med en fredfyldt og opmuntrende sats, som skildrer komponistens følelser, da han kommer på landet. Andensatsen, som Beethoven kalder "Ved bækken", anses ofte for en af hans smukkeske og mest fredfyldte kompositioner. Den begynder med strygernes motiv, som efterligner et vandløbs rislende lyde.

Tredje sats er symfoniens scherzosats, som skildrer landsbyens dans og lystighed. Fjerde sats i f-mol skildrer et voldsomt uvejr med ufortrøden realisme, i begyndelsen blot nogle dråber regn, der fører til satsens højdepunkt med torden og lyn, kraftig vind og regnvejr.

Lige som mange klassiske finaler har femte og sidste sats et symmetrisk tema i 6/8 takt, der gradvist bygges op til en ekstatisk kulmination med alle instrumenter. Temaet viser her hyrdernes lovsang og taknemmelighed. Stemningen er umiskendeligt fyldt med glæde og fryd.

Eksterne henvisninger 

 Fuldt partitur  over Beethovens symfoni nr. 6 i F-dur på Indiana University Bloomingtons website
 "Beethovens 6. i Koncerthuset" - fra www.dr.dk ...med programhæfte  (hentet 11.apr.2015)
 "Beethoven: Symfoni nr. 6" - fra dr.dk - med link til koncertoptagelse 28. september 2012 med Adam Fischer og DR UnderholdningsOrkestret

Symfoni 06
Mackenzie Boyd-Clowes

Mackenzie Boyd-Clowes (født 13. juli 1991 i Toronto) er en canadisk skihopper, der har hoppet i World Cuppen siden 2009. Han har den canadiske ski flyvnings

rekord, der lyder på 224 meter sat i Planica d. 17 marts 2016.

Boyd-Clowes deltog under Vinter-OL i Vancouver og Sochi og blev 12 i begge holdkonkurrencer. Boyd-Clowes formåede, at gå videre fra første runde på den store bakke i Sochi hvor han sluttede på en samlet 25. plads. Hans bedste samlede World Cup resultat kom i den forgange sæson 2016/17 hvor det lykkedes Mackenzie at hente en plads som nr. 41 hjem til Canada.

Vinter-OL 

Mackenzie deltog for første gang ved de Vinter Olympiske Lege som 18-årig i hjemlandet Canada. Han kom aldrig videre fra kvalifikationen til finale runden men samlede en del erfaring som han brugte til næste Vinter OL i Sochi. Her forbedrede Mackenzie sig i begge individuelle konkurrencer og kom for første gang i finalerunden i Stor Bakke konkurrencen. Fire år senere i Pyeongchang, kom han for første gang videre til finale runden i normal bakke konkurrencen. Han sluttede som nummer 26 efter svære vindforhold. Han hentede sit bedste individuelle olympiske resultat nogensinde med en 21 plads på den store bakke!

World Cup 
Mackenzie Boyd-Clowes' world cup debut kom d. 24 januar 2009 i Whistler i hjemlandet Canada hvor han blev nr. 42 i første konkurrence. I konkurrencen dagen efter blev han nr. 49. Boyd-Clowes' første world cup point kom i hus under World Cuppen i Sapporo 2011. Han blev nr. 28 og 29 hvilket sikrede ham 5 World Cup point. Mackenzie Boyd-Clowes har sidenhen leveret meget stabilt i World Cuppen, og tog et pause år i sæsonen 2014-15. 

Han kom tilbage i 2015-16 sæsonen, og leverede hans bedste sæson til dato ved, at blive nr. 44. Det overgik han året efter hvor han blev nummer 41 samlet og scorede en 12 plads i Klingenthal!

Stilling

Ski Flyvning-VM 
Mackenzie Boyd-Clowes har deltaget i ski flyvnings VM tre gange i alt. Han blev nr. 36 i Vikersund i 2012 men har siden da forbedret sig, og blev nr. 30 i Harrachov. I 2016 i Kulm blev han nr. 27 og sprang 194 meter som er hans længste hop under et ski flyvnings VM.

Boyd-Clowes' ski flyvnings rekord lyder på 224 meter sat torsdag d.17 marts 2016 i Planica. Hoppet blev sat i en prøveomgang inden selve konkurrencen.

Ski Flyvnings VM:

Kilder

Eksterne henvisninger 

 

Skihoppere
Personer fra Toronto
Deltagere for Canada ved vinter-OL 2022
Medaljevindere ved vinter-OL 2022
Olympiske bronzemedaljevindere fra Canada
Metropolregion Nordwest

Metropolregion Nordwest er en af de elleve Metropolregioner i Tyskland. Den omfatter bystaten Freie Hansestadt Bremen med byerne Bremen og Bremerhaven og dele af  Niedersachsen.

Udstrækning
Trods navnet omfatter regionen ud over de store byer Bremen og  Oldenburg, også flere landkreise og kreisfrie byer, så der ikke er nogen skarp afgrænsning. Grundlaget for området er dannet  det Regionale Arbejdsfælleskab  (RAG) mellem  Bremen/Niedersachsen og  Oldenburger Land:

Kreisfrie byer 
 Bremen 
 Bremerhaven
 Delmenhorst
 Oldenburg
 Wilhelmshaven

Landkreise 
 Ammerland med administration i Westerstede
 Cloppenburg med administration i  Cloppenburg
 Cuxhaven med administration i  Cuxhaven (overlapper med Metropolregion Hamburg)
 Diepholz med administration i  Diepholz
 Friesland med administration i  Jever
 Oldenburg med administration i Wildeshausen
 Osnabrück med administration i Osnabrück
 Osterholz med administration i Osterholz-Scharmbeck
 Vechta med administration i  Vechta
 Verden med administration i Verden (Aller)
 Wesermarsch med administration i  Brake (Unterweser)

Eksterne kilder/henvisninger 

 Metropolregion Bremen/Oldenburg
  

Storbyområder i Tyskland
Bremen
Niedersachsen
John de Lancie

John Sherwood de Lancie, Jr. (født 20. marts 1948) er en amerikansk filmskuespiller.

Eksterne henvisninger

 

Skuespillere fra Pennsylvania
Personer fra Philadelphia
Lindsey Graham

Lindsey Olin Graham (født 9. juli 1955 i Central, South Carolina) er en amerikansk republikansk politiker. Han er medlem af USA's senat valgt i South Carolina siden 2003 Han var medlem af Repræsentanternes Hus i perioden 1995–2003.

Opvækst og familie 
Graham blev født i Central i South Carolina, hvor faderen Florence James Graham var butiksejer. Lindsey Graham er uddannet psykolog og jurist og den første i familien, der fik en længere uddannelse. 

Han er ugift.

Eksterne henvisninger 

 Lindsey Graham på Senatets hjemmeside

Medlemmer af Senatet i USA
Medlemmer af USA's kongres for det republikanske parti
Præsidentkandidater fra USA 2016
Håndbold under sommer-OL 2016

Håndbold under sommer-OL 2016 var en håndboldturnering for både mænd og kvinder, der blev afviklet i Rio de Janeiro i Brasilien. Kampene blev spillet i Future Arena i Barra Olympic Park. Der deltog tolv hold hos begge køn.

Kvalificerede hold 
Som værtsnation var Brasilien direkte kvalificerede til OL hos begge køn. Derudover kvalificerede de kontinentale mesterhold fra Europa, Asien, Afrika og Panamerika sig til OL. Desuden deltog tolv hold i en OL-kvalifikation, hvorfra seks hold kvalificerede sig til OL. Mændenes OL-kvalifikationsturnering foregik 7. til 10. april 2016 og kvindernes fra 17. til 20. marts 2016.

Kvalifikation 
Værterne for kvindernes kvalifikationsturneringer blev offentliggjort 23. december 2015. Værterne for mændenes kvalifikationsturneringer blev afgjort i januar 2016.

Mænd 
OL-kvalifikationen blev afviklet 7. – 10. april 2016 i Polen, Sverige og Danmark.

Gruppe 1 

All times are local (UTC+2).

Gruppe 2 

All times are local (UTC+2).

Gruppe 3 

All times are local (UTC+2).

Kvinder 
OL-kvalifikationen blev afviklet 18. – 20. marts 2016 i Frankrig, Danmark og Rusland.

Gruppe 1 

Alle tider er lokale (UTC+1).

Gruppe 2 

Alle tider er lokale (UTC+1).

Gruppe 3 

Alle tider er lokale (UTC+3).

Mændenes turnering 
Turnering består af to dele: et gruppespil efterfulgt af en knock-out runde.

Gruppespil 
Holdene er delt op i 2 grupper med 6 nationer i hver, hvor de skal spille mod hver nation 1 gang. Holdene får 2 point for en sejr og 1 point ved en uafgjort kamp. De 4 øverst placerede hold går videre til kvartfinalerne.

Mænd

Gruppe A

Gruppe B 

Regler for klassifikation: 1) Point; 2) Point i indbyrdes kampe; 3) Målforskel i indbyrdes kampe; 4) Mål scorede i indbyrdes kampe; 5) Målforskel; 6) Mål scorede; 7) Uafgjorte.

Kvindernes turnering 
Turnering består af to dele: et gruppespil efterfulgt af en knock-out runde.

Spillertrupperne

Gruppespil 
Holdene er delt op i 2 grupper med 6 nationer i hver, hvor de skal spille mod hver nation 1 gang. Holdene får 2 point for en sejr og 1 point ved en uafgjort kamp. De 4 øverst placerede hold går videre til kvartfinalerne.

Kvinder

Gruppe 1 

Regler for klassifikation: 1) Point; 2) Point i indbyrdes kampe; 3) Målforskel i indbyrdes kampe; 4) Mål scorede i indbyrdes kampe; 5) Målforskel; 6) Mål scorede; 7) Uafgjorte.

Gruppe 2 

Regler for klassifikation: 1) Point; 2) Point i indbyrdes kampe; 3) Målforskel i indbyrdes kampe; 4) Mål scorede i indbyrdes kampe; 5) Målforskel; 6) Mål scorede; 7) Uafgjorte.

Mellemrunden

Statistikker

Rangering 

Source: IHF

All Star Holdet 

Source: IHF.com

Topscorer 

Source: IHF

Målvogtere 

Source: IHF

Medaljer

Noter

Referencer

Ekstern henvisninger 

 
2016
Håndbold i 2016
Håndbold i Brasilien
Vertisol

Vertisol er en jordtype med et højt indhold af ler og lermineraler, som udvider sig i kontakt med vand. Der opstår derved dybe sprækker i tørre perioder. Vertisol findes mellem 50° nord og 45° syd. Den naturlige vegetation på vertisol er græssletter, savanne eller spredt skov.

Vertisol er et element i World Reference Base for Soil Resources.

Litteratur 
 IUSS Working Group WRB: World Reference Base for Soil Resources, fourth edition. International Union of Soil Sciences, Vienna 2022, . ().

Jordtyper
Dyvel

En dyvel eller dybel er en kort, rund pind, som regel lavet af træ, som kaldes en trædyvel eller trædybel, men findes også i metal og plastic.

En dyvel bruges til at samle træstykker med ved at den bankes halvt ind i et boret hul i hvert af to træstykker der skal samles. Dyvler kan fremstilles ved at banke træpinde igennem et dyveljern.

Se også
 Skruedybel

Kilde/referencer

Fastgøringsemner
Snedkeri
Byggeteknik
Byparken (Stavanger)

Byparken i Stavanger er et parkområde i Stavanger, der ligger rundt om Breiavatnet. I anledning af tusenårsstedet har kommunen renoveret parken. Kommunen har særlig renoveret området omkring pavillonen og Domkirken, hvilket blev påbegyndt i maj 2004 og blev afsluttet i 2005. Parken blev genåbnet samtidig med, at Stavanger kommune modtog Miljøverndepartementets bymiljøpris i 2005 for dette og flere andre anlæg.

I nord ligger Domkirken og Kongsgård skole, langs østsiden af vandet ligger det nogle restauranter, i syd ligger Stavanger Station og i vest ligger et hotel. Murene i natursten blev sat i stand under renoveringen. Mod Kongsgata er ligedes et stengærde.

Ved renoveringen af Byparken blev der lagt vægt på varetagelse af historiske og antikvariske værdier, samtidig med at der var behov for at forny parken og gøre den mere brugervenlig. Således blev det undgået at genrejse Alexander og Kitty Kiellands barndomshjem i Kiellandshagen. Det var et hovedmål at bevare de gamle træer i parken, og hvor der var hul i den gamle elmeallé, blev der plantet nye træer. Byparken har lang række blomstrende planter og grønne arealer.

Parken fungerer som knudepunkt mellem Domkirkepladsen, Torvet og stationen.

Frem til 1866 var Byparken delt i Stavanger kirkegård og parken til Kongsgård. Området blev da lagt ud til park for offentligheden, og der blev lagt stier langs Breiavatnet forbi Kongsgård.

Byparken blev i 2009 kåret til Årets grønne park af Norske anleggsgartnere.

Statuer i Byparken 
 Sigbjørn Obstfelder af Gustav Vigeland, 1917, malakit.
 Gutten og bukken af Stinius Fredriksen, 1925, bronze.
 Arne Garborg af Gunnar Janson, 1947, granit.  Resultat af indsamlingsaktion organiseret af bondeorganisationerne efter Garborgs død.  
 Andemor af Erik Haugland, 1953, bronze

Referencer

Kilder
 Bærheim Anders: "Utvidelsen av Kongsgaten. Det må bli slutt på den forståelsesløse behandlingen av Domkirkens omgivelser", Stavanger Aftenblad, 18. desember 1936.

Eksterne henvisninger 
 Byparken i Stavanger-NLA.no
 Flyfoto med kartmulighet  (lest 8. august 2008)

Stavanger
Parker i Norge
Tusenårssteder
Dörverden

Dörverden er en kommune i den sydlige del af Landkreis Verden, sydøst for Bremen, i den tyske delstat Niedersachsen.

Geografi 
Dörverden ligger i den nordlige del af Mittelweserregionen. Floderne Aller og Weser afgrænser kommunen mod øst og vest.

Inddeling 
Siden områdereformen i 1972 hører de indtil da selvstændige kommuner Ahnebergen, Barme, Barnstedt, Diensthop, Hülsen, Stedebergen, Wahnebergen og Westen til Dörverden, samt Stedorf og Geestefeld.

Eksterne kilder/henvisninger 

 Kommunens websted. 
 Befolkning 31. december 2013 (Tabel K1020014)  Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken
Brown Mountain (North Carolina)

Brown Mountain er en lav bjergryg, ca. 2,4 km lang i Blue Ridge Mountains i det østlige USA. Bjergryggen ligger i Pisgah National Forest, nær byen Morganton på grænsen mellem Burke County  og Caldwell County i  North Carolina.

Bjergryggens største højde er kun 696 m.o. h. På bjergryggen findes en offroad rute og nogle vandrestier, men ellers er den ikke særligt bemærkelsesværdig hvis det ikke havde været for de mystiske lys, der af og til ses på og over bjergryggen.

Mystiske lys

I hvert fald siden 1913 har der været rapporteret om mystiske lys på og ved Brown Mountain. United States Geological Survey har gennemført to undersøgelser af lysene, og der har været foretaget mange andre undersøgelser. Endnu har ingen givet en holdbar videnskabelig forklaring, selv om mange teorier  har været fremsat.

Noter og referencer

Bjerge i USA
Gottlob Berner

Freund Jacob Gottlob Berner (14. december 1823 i Svaneke—22. januar 1914 i København) var en dansk teaterintendant. 

Berner antogs 1839 som volontær på teaterkontoret, hvor han var avanceret til fuldmægtig, da J.L. Heiberg 1849 gjorde ham til teatersekretær, i hvilken stilling han med et par års afbrydelse (1857—59), da han røgtede teatrets bogholderi, forblev, indtil han 5. oktober 1866 konstitueredes som intendant for teatret under konferensråd Linde som chef; denne konstitution ophørte med udgangen af 1875—76. Berner, hvis administration karakteriseredes af streng sparsommelighed og nøjagtig ordenssans, var medlem af den under 7. juni 1867 nedsatte teaterkommission, der foreslog en ny teaterbygning, ligeledes af bygningskommissionen for denne (1872), og øvede ikke ringe indflydelse i den 1893 nedsatte teaterøkonomikommission.

Kilder

Eksterne henvisninger 

 
 

Det Kongelige Teaters direktører
Danskere i 1800-tallet
Danskere i 1900-tallet
Personer fra Svaneke
Personer i Kraks Blå Bog (afdøde)
Hans Luunbjerg

Hans Luunbjerg (født 7. februar 1971  i Odense) er en dansk politiker og landmand (uddannet cand. agro. fra Den Kongelige Veterinær- og Landbohøjskole i 1998). Han var Kerteminde Kommunes borgmester fra kommunalvalget i 2013, hvor han efterfulgte Sonja Rasmussen, til 2017. Før dette havde han siddet i byrådet i Kerteminde Kommune siden kommunalvalget 2005. Han blev viceborgmester efter kommunalvalget 2009. Han er desuden formand for Kerteminde Forsyning A/S. Han ejer Kejrup Gods og et biogasanlæg.

Referencer 

Borgmestre i Kerteminde
Viceborgmestre fra Venstre
Borgmestre fra Venstre
Kommunalbestyrelsesmedlemmer fra Venstre
Personer fra Odense
Landmænd fra Danmark
Tidligere borgmestre fra Danmark
Efeber

Efeber (gr. έφηβοι ɔ: ynglinge) kaldtes i
oldtidens Athen de to yngste årgange (18-19 år gamle) 
af de værnepligtige borgere. 
Efter indskrivningen i demoslisterne aflagde efeberne soldatereden i
Aglauros’ helligdom.  

De blev indøvet i våbenbrug, drev gymnastiske øvelser og
forrettede vagttjeneste i forterne på landets
grænser. 10 sofronister førte tilsyn med dem;
i øvrigt sorterede de som en afdeling af hæren
under strategerne. 

Efeberne havde ikke ganske
samme rettigheder og pligter som det øvrige
borgerskab. De var personlig myndige, men kunne
dog kun med visse indskrænkninger udføre
retslige handlinger, de var fri for skatter og
kaldtes kun i nødsfald til krigstjeneste uden for Attika. 
Denne ældste form af efebvæsenet
kendes kun af enkelte notitser i den antikke litteratur. 

Fra slutningen af 4. århundrede f.Kr., da
Athens rolle som militærstat var forbi,
indtrådte der store forandringer i efebernes stilling.
De dannede fra nu af kun formelt et militært
korps og indtrædelsen deri blev frivillig. Fra den
tid var efeberne i grunden kun et selskab af unge
mænd af velhavende forældre, der blev uddannet
i fællesskab under et vist tilsyn fra statens
side. Der blev lagt mere vægt på gymnastik end
på våbenbrug; ved siden heraf studerede efeberne
filosofi, veltalenhed, litteratur og musik. Også
fremmede unge mænd, der for deres studiers skyld
søgte til Athen, kunne blive optaget blandt efeberne.

Tilsynet førtes af kosmeten, en embedsmand
der udvalgtes offentlig for et år.
Gymnastikundervisningen blev ledet af paidotriben, hvis
stilling i kejsertiden var livsvarig. Også i
den senere tid dannede efeberne en sluttet
organisation, der har efterladt sig et stort antal
aktstykker, indhugget på marmortavler og andre
mindesmærker. De var opdelt i forskellige klasser
og grupper, valgt blandt deres egen kreds
"archonter" og andre embedsmænd til at lede deres
affærer og figurerede ved den offentlige
gudsdyrkelse, ved processioner og fester som et
særligt korps.

I flere andre græske stater fandtes i
senere tid noget tilsvarende til den attiske
efebinstitution; dog foreligger der ikke 
så fyldige efterretninger herom som i Athen.

Galleri

Litteratur
 A. Dumont: Essai sur l’éphébie attique, Paris 1875-77. (Online hos Archive.org)

Kilde
  bind 6, side 732 af professor Christian Blinkenberg

Eksterne henvisninger



Grækenland i antikken
Militærhistorie
Kunst fra Grækenland
Mirin

er en sød risvin fra det japanske køkken. Den minder om sake men har en lavere andel af alkohol og højere andel af sukker. Sukkerindholdet er et komplekst kulhydrat, der skabes naturligt ved fermenteringen, og er ikke raffineret sukker. Andelen af alkohol formindskes yderligere, når væsken bliver opvarmet.

Der er tre overordnede typer af mirin. Den første er hon mirin (bogst.: sand mirin), der har ca. 14 % alkohol, og som produceres gennem en 40-60 dage lang mæskeproces. Den anden er shio mirin, der indeholder alkohol samt 1,5 % salt for at undgå spiritusafgifter. Den tredje er shin mirin (bogst.: ny mirin), eller mirin-fu chomiryo (bogst.: mirinagtig krydderi), der indeholder mindre end 1 % alkohol, men som har den samme aroma.

I Edo-perioden (1603-1868) blev mirin drukket som amazake. Toso, der traditionelt drikkes til nytår, kan laves ved at dyppe en krydderiblanding i mirin.

I Kansai bliver mirin kogt lidt før brug, for at noget af alkoholen kan fordampe, mens man i Kantou bruger mirin, som det er. Mirin kogt på Kansai-måden kaldes for nikiri mirin (煮切り味醂) (bogst.: gennemkogt mirin).

Mirin bruges til at give stegte fisk et lyst anstrøg eller for at fjerne fiskelugten. En lille smule bruges ofte i stedet for sukker og sojasovs. Der bør dog ikke overdrives, for aromaen er ret stærk. Det bruges nogle gange sammen med sushi. Derudover bruges mirin i teriyakisovs.

Mirin-industrien har udnævnt 30. november til hon-mirin-dag, for i et ordspil lyder datoen som '11' (いい, god) og '30' (みりん, mirin).

Noter 

Mad fra Japan
Alkoholiske drikke
Kirchlinteln

Kirchlinteln er en kommune i den østlige del af Landkreis Verden, sydøst for Bremen, i den tyske delstat Niedersachsen.

Geografi 
Kirchlinteln er den arealmæssigt største kommune i Landkreis Verden og ligger mellem Hannover og Bremen i overgangsområdet mellem Aller, Stader Geest og Lüneburger Heide. Den nuværende kommune n deler sig landskabeligt mellem eb sydlig del ved floden Aller og en nordlig (kaldt „Lintelner Geest“ eller „Verdener Heide“), hvor også hovedbyen Kirchlinteln ligger. I Kirchlinteln ligger mundigheder, administration og forretninger.

Nabokommuner 
Mod nord ligger Samtgemeinde Bothel og mod øst Visselhövede, begge i i Landkreis Rotenburg (Wümme); mod sydøst ligger Walsrode og mod syd ligger Samtgemeinde Rethem/Aller begge i Landkreis Heidekreis. Mod sydvest ligger Dörverden, og mod vest Verden (Aller) og Langwedel alle tre i Landkreis Verden.

Inddeling 
I kommunen ligger disse landsbyer og bebyggelser

Eksterne kilder/henvisninger 

 Kommunens websted.
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken